Indias Barn arbeider med fjernadopsjon av indiske barn. Med ordet fjernadopsjon menes en ordning der en person eller gruppe gir et fast, månedlig bidrag til Indias Barns fjernadopsjonsprogram. Som symbol for fadderskapet får hver fadder tildelt et navngitt barn de får følge gjennom regelmessige rapporter. Ved utgangen av 2013 hadde Indias Barn ca. 3000 faddere, som sammen støttet ca. 4300 fadderbarn. I tillegg til individuelle faddere, er også organisasjoner, bedrifter, skoler og lokalsamfunn faddere.